Lucas Pérez

Lucas Pérez Martínez (sündinud 10. septembril 1988 A Coruñas) on Hispaania jalgpallur, kes mängib ründajana Hispaania kõrgliiga klubis Cádiz.

Ta alustas klubikarjääri Hispaania klubides. Aastatel 2007–2009 mängis ta Madridi Atlético kolmandas meeskonnas ja aastatel 2009–2011 Rayo Vallecano reservmeeskonnas. Rayo Vallecano põhimeeskonnas pääses ta kuuel korral väljakule Hispaania esiliigas ja lõi ühe värava.

2011. aasta jaanuaris liitus ta Ukraina kõrgliiga klubiga Lvivi Karpatõ, kus mängis kokku kolm hooaega. Hooajal 2013–14 mängis ta Kreeka kõrgliiga klubis PAOK.

Hooajal 2014–15 suundus ta laenule Hispaania kõrgliiga klubisse Deportivo La Coruña. 2015. aasta augustis sõlmis ta klubiga püsiva lepingu. Hooajal 2015–16 lõi ta liigas koguni 17 väravat.

2016. aasta augustis liitus ta Inglismaa kõrgliiga klubiga Arsenal. Üleminekusumma oli 17,1 miljonit naelsterlingit."Arsenal sign Shkodran Mustafi for more than £35m and Lucas Perez for £17.1m". BBC Sport. 30.8.2016. Vaadatud 7.2.2019 Esimese värava Inglismaa kõrgliigas lõi ta 3. jaanuaril 2017 mängus AFC Bournemouthi vastu. Hooaja 2017–18 mängis ta taas Deportivo La Coruñaga laenul Hispaania kõrgliigas.

2018. aasta augustis sõlmis Pérez kolmeaastase lepingu West Ham Unitediga. Arvatav üleminekusumma oli 4 miljonit naelsterlingit."West Ham: Lucas Perez and Carlos Sanchez complete transfer deadline day moves". BBC Sport. 9.8.2018. Vaadatud 7.2.2019 4. detsembril 2018 lõi ta mängus Cardiff City vastu kaks väravat. Ta sai sellega esimeseks West Ham Unitedi mängijaks pärast Paulo Wanchope'i, kes on vahetusmängijana kaks väravat löönud."West Ham United 3–1 Cardiff City". BBC Sport. 4.12.2018. Vaadatud 18.8.2019

2019. aasta mais siirdus ta tagasi Hispaania kõrgliigasse, liitudes Deportivo Alavésiga. 2021. aasta augustis sõlmis ta üheaastase lepingu Elchega. 2022. aasta jaanuaris sõlmis ta 18 kuu pikkuse lepingu Cádiziga.

 Saavutused 
Arsenal
FA Cup: 2016–17

 Viited 

 Välislingid 

Kategooria:Hispaania jalgpallurid
Kategooria:Rayo Vallecano mängijad
Kategooria:Deportivo La Coruña mängijad
Kategooria:Arsenal FC mängijad
Kategooria:West Ham Unitedi mängijad
Kategooria:Deportivo Alavési mängijad
Kategooria:Elche CF mängijad
Kategooria:Cádiz CF mängijad
Kategooria:La Liga mängijad
Kategooria:Premier League'i mängijad
Kategooria:Sündinud 1988